open-index/open-wikipedia-markdown huggingface dataset:
Vektløfting under Asialekene 1951

**Vektløfting undere Asialekene 1951**. Vekløftkonkurransen ble avviklet i perioden 5. til 8. mars 1951 i New Delhi i India. Det var sju vektklasser, Iran ble beste nasjon, de vant alle sju gullmedaljene.

## Medaljer

## Resultater
### 56 kg

### 60 kg

### 67,5 kg

### 75 kg

### 82.5 kg

### 90 kg

### +90 kg

## Eksterne lenker
* 1951 Asian Games at the Olympic Council of Asia website.
LGV Nord

**LGV Nord**, en forkortelse for **Ligne à grande vitesse Nord**, er en høyhastighetsbane som går mellom Kanaltunnelen og Paris i Frankrike. Nær grensen mot Belgia er den tilknyttet den belgiske høyhastighesstrekningen HSL 1. Strekningen har en topphastighet på 320&nbsp;km/t, i praktisk drift er den 300&nbsp;km/t.

Passasjertrafikken til Storbritannia blir utført av Eurostar, med en reisetid mellom London St. Pancras og Paris-Nord på 2 timer 15 minutter, og mellom St Pancras og Brussel-Sør på 1 time 51 minutter. Materiellet består av en flåte på 27 Class 373 / 1 multi-system-tog med en topphastighet på 300&nbsp;km/t. Det er forventet at også andre selskaper vil betjene linjen i fremtiden.

## Linjekart

|}

## Eksterne lenker
*
Joakim Sæther

**Joakim Sæther** (født 1977) er en norsk tidligere ishockeyspiller. Moderklubben hans er Manglerud Star Ishockey og han er mest kjent fra Manglerud Star Ishockey. Han har også spilt for Frisk Asker, Manglerud og Vålerenga Ishockey. Sæther la opp som aktiv i 2006.

## Referanser


## Eksterne lenker
*
Triakistetraeder

Et **triakistetraeder** er et catalansk legeme med 12 likebeinte trekanter som sider, 8 hjørner og 18 kanter. De lengste kantene er 1 \frac{2}{3} ganger lengre enn de minste. Dualpolyederet er det avstumpede tetraederet.

## Areal og volum
Arealet *A*, volumet *V*, radiusen *p* av en innskrevet kule, midtradiusen *r*, grunnflaten *G* og den korte sidelengen *b* til et rombikosidodekaeder med lengste sidelengde *a* er:
:A=\frac{5}{3}\sqrt{11}a \approx 5,527708a

:V=\frac{25}{36}\sqrt{2}a \approx 0,98209275a

:\rho  = \frac{3}{4}\,a\,\sqrt{\frac{2}{11}} 

:r = \frac{a}{4} \sqrt{2} 

:G = \frac{a}{10} \sqrt{61}
Fotball under Asialekene 1951

**Fotball under Asialekene 1951**. Det var seks lag som deltok i fotball-turneringen under Asialekene 1951 i New Delhi. Turneringen ble spilt i cupform og avviklet i perioden 5. til 11. mars. Kampene var kun 60 minutter istedenfor 90.

## Medaljer

## Resultat

## Toppscorere
*4 mål:
**  Sahu Mewalal
*2 mål
**  Pansanttom Venkatesh
**  Mehdi Gholi Masoud-Ansari
**  Toshio Iwatani
*1 mål
**  Santosh Nandy
**  Nader Afshar Alavinejad
**  Masoud Boroumand
**  Parviz Kouzehkanani
**  Hirokazu Ninomiya
**  Masanori Tokita

## Eksterne lenker
* 1951 Asian Games at the Olympic Council of Asia website.
Rombedodekaeder

Et **rombedodekaeder** er et catalansk legeme med 12 romber som sider, 14 hjørner og 24 kanter. Dualpolyederet er kuboktaederet.

## Radius
Hvis et rombedodekaeders kantlengde er *a*, er en innskrevet kules radius (den korteste radiusen, fra sidesentrum til sidesentrum):

: r_i = a \sqrt{\frac{2}{3}} \approx 0.8164965809 \cdot a, 

En omskrevet kules radius (den største radiusen, fra hjørne til hjørne) er:

: r_o = a \frac2{\sqrt{3}} \approx 1.154700538 \cdot a .

Til slutt er midtradiusen, (fra kantsentrum til kantsentrum):

: r_m = a \frac23 \sqrt{2} \approx 0.94280904158 \cdot a, .

## Areal og volum
Arealet *A* og volumet *V* til et rombedodekaeder med sidelengde *a* er:
:A = 8\sqrt{2}a^2 \approx 11.3137085a^2

:V = \frac{16}{9} \sqrt{3}a^3 \approx 3.07920144a^3

## Se også
*Catalansk legeme
*Kuboktaeder
Blanus

* anatolisk ormeøgle
* *[[Blanus mariae]]*
* *[[Blanus mettetali]]*
* *[[Blanus tingitanus]]*
* iberisk ormeøgle

***Blanus*** er en slekt av ormeøgler som forekommer i middelhavsområdet.

De lever underjordisk og har de samme tilpasningene til en slikt liv som andre ormeøgler. Lemmer mangler, og øynene er sterkt reduserte. Hodet har en butt form.

Tidlige systematikere antok at slekten hadde to arter: iberisk ormeøgle (*B. cinereus*) i Portugal, Spania og Marokko; og anatolisk ormeøgle (*B. strauchii*) fra de sørøstlige øyene i Egeerhavet gjennom det sørlige Anatolia til Levanten og Nord-Irak, men nyere studier har ført til oppsplitting. Anatolisk ormeøgle deles i tre underarter. De nordafrikanske formene regnes som to selvstendige arter, *[[Blanus mettetali]]* og *[[Blanus tingitanus|B.&nbsp;tingitanus]]*. Det er to godt adskilte klader på Den iberiske halvøy, og i 2009 ble det beskrevet en ny art herfra, *[[Blanus mariae|B.&nbsp;mariae]]*.

Følgende kladogram viser slektskapet mellom de nålevende artene:

*Blanus* ble tidligere regnet til familien Amphisbaenidae (egentlige ormeøgler). En fylogenetisk studie basert på morfologi fra 2003 viste at *Blanus* er fjernt beslektet med andre ormeøgler, og slekten ble plassert i en egen familie, Blanidae. Molekylærgenetiske metoder har i ettertid bekreftet at *Blanus* utgjør en egen gren på ormeøglenes stamtre. De nærmeste slektningene er de to artene i slekten *[[Cadea]]*, som er endemisk for Cuba.

Fossile rester av *Blanus* er funnet mange steder i Europa. Det eldste funnet er fra eocen (55 millioner år) og er gjort i England. Fra midten av miocen kjenner man *Blanus* sp. i Frankrike og *Blanus antiquus* i Tyskland og Østerrike. *Blanus gracilis* hadde en vid utbredelse i sen miocen og fantes både på Sardinia og i Tsjekkia og Romania. Den eneste kjente fossile skallen tilhører *Blanus mendezi* fra miocen i Spania. I Sør-Italia levde *Blanus*  til tidlig pleistocen, og på Sicilia fantes de fram til overgangen mellom midtre og sen pleistocen.

## Referanser


## Eksterne lenker
* 
*
Addis Zemen

***Addis Zemen*** (ge'ez: አዲስ ዘመን, «*Addis tidende*») er en dagsavis som siden 1960-tallet utgis i Etiopias hovedstad Addis Abeba. Avisen skrives på amharisk. 

Fra 1987, under Mengistu Haile Mariams regime, var avisen organ for det marxistiske Etiopias arbeiderparti. Etter regimeskiftet i 1991 er avisen ikke lenger partiavis, men fremdeles kontrollert av regjeringen.

## Eksterne lenker
*
Leo P. Kadanoff

**Leo P. Kadanoff** (født 14. januar 1937 i New York, død 26. oktober 2015 i Chicago) var en amerikansk fysiker.

Kadanoff fikk sin lavere grad og doktorgrad i fysikk fra Harvard University før han fikk seg jobb ved faktueltet for fysikk ved University of Illinois i 1965. På slutten av 1960-tallet studerte Kadanoff organiseringen av materie i faseoverganger. Han er medlem av National Academy of Sciences og American Philosophical Society. Kadanoff mottok Wolfprisen i 1980 og i 2006 ble han tildelt Lorentzmedaljen. I 1969 begynte Kadanoff ved Brown University og i 1978 begynte han ved University of Chicago. Kadanoff var professor i fysikk ved University of Chicago og fikk tittelen professor emeritus i 2004.  Han var tidligere president for American Physical Society (APS). Han har gitt mange store bidrag til emner som statistisk fysikk og kaosteori.

## Referanser


## Eksterne lenker
* Kadanoff  ved University of Chicago
* List of Publications 
* Video of Leo Kadanoff on the opening panel at the Quantum to Cosmos festival
*
Efteling

**Efteling** er den mest populære fornøyelsesparken i Nederland. Parken ligger i Kaatsheuvel i den nederlandske provinsen Noord-Brabant. 

Efteling er de største fornøyelsesparken i Nederland. Parken har og over 35 attraksjoner og show.

Parken åpnet i 1952.

## Eksterne lenker
*
Gabriele Veneziano

**Gabriele Veneziano** (født 7. september 1942 i Firenze, Italia) er en italiensk teoretisk fysiker og grunnlegger av begrepet om strengteori. 

Veneziano studerte fysikk ved universitetet i Firenze i 1960. I 1965 gjennomførte han en hovedoppgave i anvendelser av gruppeteori til sterk vekselvirkning, under veiledning av professor Raoul Gatto. Han fortsette sine studier mot en mastergrad ved Weizmann Institute of Science i Rehovot, Israel. I juli 1966 giftet han seg med Edy Pacifici. Veneziano mottok utmerkelsen Albert Einstein-medaljen i 2006.

## Referanser
Stuping under Asialekene 1951

**Stuping under Asialekene 1951**. Stuping var en av flere sporter under de første Asialekene som ble arrangert i New Delhi i India i perioden 4. til 11. mars 1951. Det var to øvelser, 3 m sviktstup og 10 meter tårnstup for menn. India ble beste nasjon, de vant begge øvelsene.

## Medaljer

## Resultater
### 3 meter sviktstup

### 10 meter tårnstup

## Eksterne lenker
* 1951 Asian Games at the Olympic Council of Asia website.
John Davies

**John Davies** er navnet til flere pesoner:

* John Henry Davies (død 1927), britisk bryggerieier
* John Davies (ishockeyspiller) (1928–2009), canadisk ishockeyspiller
* John Davies (svømmer) (1929–2020), australsk svømmer
* John Davies (friidrettsutøver) (1938–2003), newzealandsk friidrettsutøver
* John Davies (billedhugger) (født 1946), britisk billedhugger og maler
* John Davies (fotograf) (født 1949), britisk fotograf
* John Howard Davies (1939–2011), britisk skuespiller, regissør og filmprodusent
* John Paton Davies (1908–1999), amerikansk diplomat
* John R. T. Davies (1927–2004), britisk jazzmusiker
* John Michael Davies (født 1934), britisk tv-regissør og tv-produsent

## Se også
*John Davis
Isøyane

**Isøyane** er en liten øygruppe på 0,3 km² helt vest i Wedel Jarlsberg Land, beliggende i Isfjellbukta på sørvestkysten av Spitsbergen, like nord for Hornsund, på Svalbard. Isøyane fuglereservat er et naturreservat og har siden 1985 status som ramsarområde. Naturreservatet ligger innenfor Sør-Spitsbergen nasjonalpark,

Isøyane består av to øyer – Nordre Isøya (0,2 km²) og den mindre Isøykalven, samt en rekke mindre holmer og skjær kalt Isøyskjæra. Høydene er inntil 16 meter på Nordre Isøya og 4-6 meter på de mindre øyene. På Nordre Isøya er det rik gressvegetasjon og flere små ferskvannsdammer. Isøyane er et viktig hekkeområde for hvitkinngås og ærfugl.

Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.

## Referanser
Triakisoktaeder

Et **triakisoktaeder** er et katalansk legeme med 24 likebeinte trekanter som sider, 14 hjørner og 36 kanter. Tvillingpolyederet er den avstumpede kuben.

## Areal og volum
Arealet *A* og volumet *V* til et rombikosidodekaeder med sidelengde *1* er:
:A=3\sqrt{7+4\sqrt{2}} \approx 10.672941874

:V=1\frac{1}{2}\sqrt{2} \approx 2.91421356237
O.B.T. Johnsen

**Olaf Bertram Tordenskjold Johnsen** (født 1859, død 1911) var en norsk arkitekt og eiendomsutvikler, sønn av Olaus Johnsen. Han var aktiv i Christiania på 1890-tallet. Han står blant annet bak Waldemar Thranes gate nr. 10, som han fikk bygd for egen regning.

Andre gårder som ble tegnet av Johnsen er Sexes gate nr. 2  fra 1896, og Tollbugata 8b, en forretningsgård fra 1897–1898. Restauranten Original Pilsen holdt til i denne bygningen fra den var ny og til den stengte i 2009. Veggene i restauranten var dekorert med en berømt billedserie på rundt 20 malerier om ølbryggingens historie, utført av maleren Wilhelm Peters (1851-1935). Serien ble 
skreddersydd for restauranten, men man vet ikke om den var et 
bestillingsverk av vanlig type, eller om Petersen rett og slett brukte sine malerier til å gjøre opp for bevertning han fikk på stedet. I bygget ble her etterhvert også installert Norges første ordinære heis.

I Nedre gate har Johnsen tegnet nr.8, en bygning som ble reist i 1899. Bygget ble opprinnelig brukt som lager, men ble i 1918 tatt i bruk som lokaler for *J. L. [[Tiedemanns]] Tobaksfabrik*. Senere har det hovedsakelig vært kontorer her, og i nyere tid også leiligheter. Øvrige bygg som ble reist av Johnsen er Bygdøy Alle 14 og Dalsbergstien 3.

Etter eiendomskrakket ved århundreskiftet var det generelt lite å gjøre for arkitekter, og Johnsen forlot Christiania og flyttet ut til sin gård på Nadderud hvor han bodde resten av sitt liv.

## Referanser
Citroën Xantia

**Citroën Xantia** er en stor familiebil produsert av den franske bilprodusenten Citroën. Bilen ble lansert på slutten av 1992 og ble produsert mellom 1993 og 2001. Bilen fikk en «ansiktsløftning» i 1998. Citroën har solgt over 1,2 millioner biler av modellen i løpet av 8 års produksjon. Etter at produksjonen i Europa ble avsluttet i 2001, tok selskapet SAIPA Corporation i Iran over produksjonen og produserte modellen fram til september 2010.

Xantia ble laget for erstatte Citroën BX  med ønske om å konkurrere hardere med bilmodeller som Ford Mondeo, Nissan Primera, Rover 400, Toyota Carina E og Vauxhall Cavalier.
Afar (region)

**Afar** er én av de ni regionene (*kililoch*) i Etiopia. De fleste innbyggerne er afarer, og hovedstaden er Asayita. 

Regionen hadde 1&nbsp;411&nbsp;092 innbyggere ved folketellingen i 2007; 90,9&nbsp;% bor på landsbygda. Afar er det viktigste språket i regionen og brukes av 90,8&nbsp;%. Andre store språk er amharisk (6,68%), tigrinya (0,74%), oromo (0,68%), argobba (0,4%) og wolaitigna (0,26%).

Afarforsenkningen er et lavtliggende, varmt og tørt område som er dannet i møtet mellom tre jordskorpeplater. Det var her man fant «Lucy»-skjelettet, et over tre mill år gammelt skjelett av ei *[[Australopithecus|Australopithecus afarensis]]*-kvinne.

## Kilder
*
Regionen for sørlige nasjoner, nasjonaliteter og folk

**Regionen for sørlige nasjoner, nasjonaliteter og folk** (amharisk ደቡብ ብሔሮች ብሔረሰቦችና ሕዝቦች ክልል, *Ye Debub Biheroch Bihereseboch na Hizboch*) var fra 1996 til 2023 en av Etiopias regioner (*kililoch*). Det var den eneste multietiniske regionen. Regionhovedstaden var Awasa. 

Endringer førte til at Sidama ble utskilt i 2020, Regionen for sørvestlige etiopere i 2021, og den siste delingen i 2023 førte til de to nye provinsene Sentral-Etiopia og Sør-Etiopia.
## Referanser


## Eksterne lenker
*
Amhara (region)

**Amhara** (amharisk: አማራ) er en av ni regioner (*kililoch*) i Etiopia, som ble etablert 1996 da den nye, etnisk baserte, føderale inndelingen ble innført. 

Regionhovedstaden er Bahir Dar mens den største byen er Gonder. Regionen hadde 17&nbsp;214&nbsp;056 innbyggere ved folketellingen i 2007. Regionen omfatter amharernes tradisjonelle leveområder, og de utgjør 91,5 prosent av regionens befolkning. Amhara omfatter det meste av de tidligere provinsene Begemder, Gojjam og Wello. Urbaniseringsgraden var 12,3&nbsp;% i 2007.

Tanasjøen, Etiopias største innsjø, ligger i Amhara.
Alticus arnoldorum

***Alticus arnoldorum*** er en art i gruppen tangkvabber. Den finnes i strandsonen på korallrev i Stillehavet.

Den holder seg stort sett over vannlinjen, men puster gjennom gjellene og tildels gjennom huden, så den vil kveles hvis den tørker helt ut.
Den blir ca. 8 cm lang.

## Referanser




## Eksterne lenker
*
Bilfri søndag

**Bilfri søndag** var et arrangement i Stavanger den 4. september 2011, da deler av veinettet, inkludert deler av motorveien fra Sandnes inn mot Stavanger ble fullstendig sperret av for trafikk, og andre deler av byen var anbefalte bilfrie soner.

## Vedtak i kommunestyret

Arrangementet ble vedtatt i kommunalstyret for miljø og utbygging den 30. november 2010, etter et forslag fra Høyre. Forslaget ble støttet av Venstre og KrF, mens Fremskrittspartiet, Pensjonistpartiet og Arbeiderpartiet stemte mot forslaget. Modellen for arrangementet er et lignende arrangement i Brussel, der de arrangert hatt bilfri dag i ti år. Representanter fra kommunestyret var blitt så imponert over arrangementet, at de ønsket å kopiere det i Stavanger. Torstein Tvedt Solberg kalt opplegget «symbolpolitikk», og spurte politikerkollegaene sine om hvor mange som hadde tatt buss i Stavanger på en søndag: Det viste seg at han var den eneste.

Formannskapet i Stavanger kommune vedtok å støtte arrangementet med  kroner. Denne gangen var det bare FrP som stemte imot. Arbeiderpartiet og SV foreslo å endre programmet litt, blant annet ved å holde elbil-løp på den delen av motorveien som skulle stenges av, og å arrangere marked på Madlaveien.

## Stenging av veier og program

Den 4. september skulle bilfri søndag gjennomføres. Kommunen hadde i fortid satt opp skilt med oppfordring om ikke å bruke bilen på visse veier. Politi hadde også sperret av de veiene som skulle være bilfrie. Biler kunne ikke kjøre på Motorveien (E39) fra Schancheholen ved Mosvatnet til Madlaveien, Madlaveien fra rundkjøringen med motorveien til teateret, eller Muségaten, Olav Vs gate eller deler av Haakon VIIs. Folk ble oppfordret til å sykle eller gå, eller å bruke kollektivtransport. På Jærbanen tilbød NSB gratis togavganger.

Hovedarenaen for bilfri dag var den avstengte delen av motorveien. Her var det forskjellige stands, bl.a. fra de politiske partiene, Naturvernforbundet og Turistforeningen. Stavangers KFUK-KFUM speidere arrangerte kanopadling på Mosvannet. Det skulle være forskjellige aktiviteter på motorveien som bandy og håndball. Både på motorveien og på torget skulle det være korpsmusikk. Det ble også arrangert flere sykkelløp for publikum.

## Bilkaos

Den 4. september regnet det veldig, noe som gjerne førte til at flere valgte bilen som transportmiddel, enn de ellers ville gjort. De stengte veiene, ikke minst Madlaveien, hovedveien for trafikk mellom øst og vest i Stavanger, førte til store mengde kø og frustrerte bilister. Politiet fikk mange henvendelser som gjaldt kødannelser i området rundt veiene som var sperret.

I et nettmøte med Stavanger Aftenblad, sa lederen av Kommunalstyret for miljø og utbygging, Kjell Erik Grøsfjeld, at gitt hva resultatene av den bilfrie dagen hadde vært, med enorme køer, at de pengene Stavanger kommune hadde brukt på arrangementet ikke var vel anvendt. På spørsmål om arrangementet hadde vært vellykket, svarte han «det var ikke vellykket» og at Stavanger kommune «vil ikke gjennomføre et slikt tiltak som medfører en sånn stengning en gang til».

## Se også
* Verdens bilfri dag
* Fotgjengerdagen
* Sykkeldagen

## Referanser
Paramanga Ernest Yonli

**Paramanga Ernest Yonli**, også kjent som **Ernest Paramanga Yonli** (født 31. desember 1956), er en politiker og diplomat fra Burkina Faso. Han var statsminister i Burkina Faso fra 7. november 2000 til juni 2007. Yonli har siden januar 2008 vært Burkina Faso ambassadør i USA. Han er medlem av det styrende partiet, Congrès pour la Démocratie et le Progrès (CDP).

## Referanser
Kristiansund brannmuseum

**Kristiansund brannmuseum** er en kommunalteknisk samling med hovedvekt på brannvern. Museet i varetaes av Kristiansund brannvesen og holder til i byens brannstasjon. Museet er kun åpent på forespørsel.  

Museets klenodium er en originalbygget engelsk brannbil, en Leyland modell 1925. Til sammen har museet fem brannbiler. Byens brannpumpe fra 1769, innkjøpt fra Hamburg, er også å se i museet sammen med mye annet brannslukningsutstyr.

## Referanser
Xiufeng

**Xiufeng** kan være:
* Bydistriktet Xiufeng i byprefekturet Guilin i den autonome region Guangxi i Folkerepublikken Kina;
* Kommunen Xiufeng i fylket Pinghe i byprefekturet Zhangzhou i provinsen Fujian i Kina.
Wenfeng

**Wenfeng** kan være:
*Bydistriktet Wenfeng i byprefekturet Anyang i provinsen Henan i Folkerepublikken Kina;
*Storkommunen Wenfeng i fylket Pinghe i byprefekturet Zhangzhou i provinsen Fujian i Kina.
Wuzhai

**Wuzhai** kan være:
*Fylket Wuzhai (Xinzhou) i byprefekturet Xinzhou i byprefekturet Shanxi i Folkerepublikken Kina 
* Kommunen Wuzhai (Pinghe) i fylket Pinghe i byprefekturet Zhangzhou i provinsen Fujian i Folkerepublikken Kina
Disco in Dream Tour

***Disco in Dream Tour*** er den første konsertturneen av den australske sangeren Kylie Minogue. Den støttet hennes to første studioalbum *[[Kylie (album)|Kylie]]* (1988) og *[[Enjoy Yourself]]* (1989). Turneen fant sted i Asia og i Europa hvor turneen fikk tittelen **The Hitman Roadshow**, sponset av Coca-Cola.

## Spilleliste
#«The Loco-Motion»
#«Got to Be Certain»
#«Tears on My Pillow»
#«Je Ne Sais Pas Pourquoi»
#«Made in Heaven»
#«Hand on Your Heart»
#«Wouldn't Change a Thing»
#«I Should Be So Lucky»

## Turnedatoer
### Disco in Dream

### The Hitman Roadshow

## Eksterne lenker
* Kylie Minogues offisiell nettside
* ''Disco in Dream / The Hitman Roadshow''
Benishangul-Gumuz

**Benishangul-Gumuz** (eller *Binshangul Gumuz*, *Benshangul-Gumaz*; amharisk: ቤንሻንጉል-ጉምዝ) er en av ni regioner (*kililoch*) i Etiopia, som ble etablert 1996 da den nye, etnisk baserte føderale inndelingen ble innført. 

Regionhovedstaden er Asosa. Regionen hadde 670&nbsp;847 innbyggere ved folketellingen i 2007. Regionen har en etnisk sammensatt befolkning, hvor de største gruppene er berta (27%), gumuz (23%), amharer (22%) og oromoer (13%)
Nicole Eggert

**Nicole Elizabeth Eggert** (født 1972) er en amerikansk skuespillerinne. Kjente roller inkluderer Jamie Powell i TV-serien *Charles in Charge* og Summer Quinn i TV-serien *[[Baywatch]]*.

## Filmografi
* *When She Was Bad* (1979)
* *Rich and Famous* (1981)
* *[[Someday You'll Find Her, Charlie Brown]]* (1981)
* *[[TJ Hooker]]* (1982–1983) Christine "Chrissie" Hooker (T. J.s datter) (fem episoder)
* *Hambone and Hillie* (1984)
* *Annihilator* (1986)
* *[[The Clan of the Cave Bear (film)|The Clan of the Cave Bear]]* (1986)
* *Omega Syndrome* (1987)
* ** (1989)
* *The Haunting of Morella* (1990)
* *[[The Double 0 Kid]]* (1992)
* *[[Secrets]]* (1992)
* *[[Blown Away]]* (1992)
* *[[Anything for Love]]* (1993)
* *[[The Demolitionist]]* (1995)
* *[[Amanda and the Alien]]* (1995)
* *Melissa* (1995)
* *[[The Price of Kissing]]* (1997)
* *Bartender* (1997)
* *[[Pink as the Day She Was Born]]* (1997)
* *Siberia* (1998)
* *[[Sleeping Beauties]]* (1999)
* *Submerged* (2000)
* *Triangle Square* (2001)
* *Thank You, Good Night* (2001)
* * (2003)
* *Wall of Secrets* (2003) (TV)
* *Decoys* (2004)
* *What Lies Above* (2004)
* *Snowman's Pass* (2004) Diana Pennington
* *Stan Lee's Lightspeed* (2006)
* *National Lampoons: Cattle Call* (2006)
* *Holiday Switch* (2007)
* *Loaded* (2008)
* *A Christmas Proposal* (2008)
* *Phantom Racer* (2009)
* *Turbulent Skies'' (2010) Samantha

## Referanser


## Eksterne lenker
*
Biscayarhalvøya

**Biscayarhalvøya** er ei halvøy som skjærer seg nordover mellom Raudfjorden i vest og Breibogen i øst, i Haakon VII Land på nordvestre Spitsbergen, Svalbard.  Halvøya er kupert med fjell i nord. Den avgrenses av Rabotdalen i sør, og i nord av nesene Ermaktangen og Biscayarhuken.. 

Området er en del av Nordvest-Spitsbergen nasjonalpark. Det ble kartlagt under Den norske nordhavsexpedition 1876–78, hvor professor Georg Ossian Sars var med. 

## Referanser
 

## Eksterne lenker
*
Vasahalvøya

**Vasahalvøya** er ei stor halvøy som skjærer seg nordover mellom Raudfjorden i øst og Smeerenburgfjorden i vest, i Albert I Land på nordvestre Spitsbergen, Svalbard.  Halvøya er kupert med fjell og isbreer. Den avgrenses av Chaveaubreen i sør. I nord er Foxpynten og Flathuken to nærliggende nes mot Nordishavet.

Området er en del av Nordvest-Spitsbergen nasjonalpark. Det ble kartlagt under Den norske nordhavsexpedition 1876–78, hvor professor Georg Ossian Sars var med. Det er gamle fangststeder på nordkysten: Likneset, Sallyhamna, Svenskgattet og andre steder. Området er oppkalt etter Gustav Vasa (1496-1560). 

## Referanser
 

## Eksterne lenker
*
Sukkertoppen (Rio de Janeiro)

**Sukkertoppen** (portugisisk: *Pão de Açúcar*) er en fjelltopp i Rio de Janeiro. Det befinner seg ved munninga av Guanabarabukta, på ei halvøy som stikker ut i Atlanterhavet. Den er 396 meter høy. Toppen kan nås med gondolbanen Sukkertoppen taubane.

Før kom raffinert sukker presset sammen i kjegleformede sukkertopper, man måtte bruke en sukkersaks for å få løs en sukkerbit. Navnet sukkertoppen på fjellet kommer av likheten med disse kjegleformede sukkertoppene.

Det er kjent over hele verden for sin taubane og panoramautsikt over byen og utover.

Fjellet er et av flere monolittiske granitt- og kvartsfjell som reiser seg rett fra vannkanten rundt Rio de Janeiro. Geologisk regnes den som en del av en familie av bratte fjellfremspring kjent som ikke-inselberg bornhardts.

Fjellet er en del av Sugarloaf Mountain and Urca Hill Natural Monument naturpark, opprettet i 2006. Dette ble erklært et verdensarvsted av UNESCO i 2012.


Rio de Janeiro Panoramic from Pão de Açúcar crop.jpg
Pan de Azúcar.jpg
Sugarloaf Sunrise 2.jpg
Pao-de-acucar-2.jpg
Sugar loaf from Cristo Redentor 2010.JPG

## Referanser

## Eksterne lenker
*
Reuschhalvøya

**Reuschhalvøya** er ei stor halvøy som skjærer seg vestover mellom Bjørnfjorden og Smeerenburgfjorden i nordøst, Sørgattet i nordvest og Magdalenefjorden i sørvest, i Albert I Land på nordvestre Spitsbergen, Svalbard.  Halvøya er kupert med fjell og isbreer. Den avgrenses av Smeerenburgbreen i øst. I vest utgjør Knattodden og Bluffodden halvøyas nes. 

Området er en del av Nordvest-Spitsbergen nasjonalpark. Det ble kartlagt under Den norske nordhavsexpedition 1876–78, hvor professor Georg Ossian Sars var med. Det er (fra nord mot vest) en tidligere britisk hvalfangststasjon fra 1600-tallet i Scheibukta, og rester av norske fangstanlegg ved Bluffodden, Bjørnhamna og Knattodden. Området er oppkalt etter den norske geologen Hans Henrik Reusch (1852-1922). 

## Referanser
 

## Eksterne lenker
* Danskøya-Amsterdamøya-Magdelenefjord - kart og beskrivelse av området. Rolf Stange, *Spitzbergen.de*.
*
Gambela (region)

**Gambela** eller **Gambela Hizboch** - også stavet **Gambella** - (amharisk: ጋምቤላ) er en av ni regioner (*kililoch*) i Etiopia, som ble etablert 1996 da den nye, etnisk baserte føderale inndelingen ble innført. 

Regionhovedstaden er Gambela, som er den eneste byen i regionen. Regionen hadde 306&nbsp;916 innbyggere ved folketellingen i 2007. Regionen omfatter anuakfolkets tradisjonelle leveområder, og de utgjør 21 prosent av regionens befolkning. 46 % er nuere.

Gambella nasjonalpark ligger her.

## Kilder
* Flags of the World: Gambella (Ethiopia) Besøkt 12. oktober 2018
Hoelhalvøya

**Hoelhalvøya** er ei stor halvøy som skjærer seg vestover mellom Engelskbukta i sør og Magdalenefjorden i nord, i Albert I Land på nordvestre Spitsbergen, Svalbard.  Halvøya er kupert med fjell og isbreer. Den avgrenses av Sjubreen i øst. I vest ligger neset Magdalenehuken.

Området er en del av Nordvest-Spitsbergen nasjonalpark. Det ble kartlagt under Den norske nordhavsexpedition 1876–78, hvor professor Georg Ossian Sars var med. Det er en gammel og mye besøkt nederlands gravplass på Gravneset, som stammer fra hvalfangertiden på 1600-tallet. Nesten 20.000 mennesker besøker dette kulturminnet årlig, og det utsettes for stor slitasje. Området er oppkalt etter den norske geologen og Svalbardforskeren Adolf Hoel (1879-1964). 

## Referanser
 

## Eksterne lenker
* Danskøya-Amsterdamøya-Magdelenefjord - kart og beskrivelse av området. Rolf Stange, *Spitzbergen.de*.
*
Harar (region)

**Harar** (amharisk: ሐረሪ) er en av ni regioner (*kililoch*) i Etiopia, som ble etablert 1996 da den nye, etnisk baserte føderale inndelingen ble innført. Den tilhørte tidligere provinsen Hararghe.

Regionhovedstaden er Harar, som er den eneste byen i regionen. Regionen hadde 183&nbsp;344 innbyggere ved folketellingen i 2007, hvorav 99&nbsp;321 bodde i Harar. Regionen omfatter hararifolkets tradisjonelle leveområder; de største folkegruppene er oromoer (56,41 %), amharer (22,77 %) og harari (8,65 %).

Byen Harar regnes som den fjerde helligste byen i islam (etter Mekka, Medina og Jerusalem), og har verdens største konsentrasjon av moskeer: 82 moskeer og 102 andre helligsteder. Gamlebyen og den gamle bymuren er også et verdensarvsted.
Somali (region)

**Somali** (somalisk: *Gobolka Soomaalida*) er en av ni regioner (*kililoch*) i Etiopia, som ble etablert 1996 da den nye, etnisk baserte føderale inndelingen ble innført. Regionen ligger på grensen til Somalia, og har langt på vei samme utstrekning som det omstridte Ogadenområdet, hvor det har vært grensekriger.

Regionhovedstaden er Jijiga. Regionen hadde 4&nbsp;439&nbsp;147 innbyggere ved folketellingen i 2007. Regionen omfatter nomadefolket somaliernes tradisjonelle leveområder, og de utgjør 97 prosent av regionens befolkning. 

## Eksterne lenker
*
Oromia

**Oromia** (amharisk: ኦሮሚያ ክልል) er en av ni regioner (*kililoch*) i Etiopia, som ble etablert 1996 da den nye, etnisk baserte føderale inndelingen ble innført. 

Regionhovedstaden er Adama, andre viktige byer er Debre Zeit, Dembidolo, Jimma, Nekemte og Shashamane.  Regionen hadde 27&nbsp;158&nbsp;471 innbyggere ved folketellingen i 2007. Regionen omfatter oromoenes tradisjonelle leveområder, og de utgjør 87 prosent av regionens befolkning.
Germaniahalvøya

**Germaniahalvøya** er ei stor halvøy som skjærer seg østover mellom Bockfjorden i øst og Liefdefjorden i nord, i Haakon VII Land på nordvestre Spitsbergen, Svalbard. Halvøya er kupert med fjell og isbreer i vest, men helt flat med tundra i øst (Roosflya). Den avgrenses av Monacobreen i vest. Det avgrensende neset i øst er Roosneset. 

Området er en del av Nordvest-Spitsbergen nasjonalpark. Området er oppkalt etter landet Tyskland. 

## Referanser
 

## Eksterne lenker
*
Tigray

**Tigray** kan være
* Tigray (region) i Etiopia
;To folkegrupper i Etiopia og nabolandene, og deres språk
* Tigrinja-tigré
** som snakker Tigrinja (språk)
* Tigre-folket 
** som snakker Tigré
Tigray (region)

**Tigray** (amharisk: ትግራይ ክልል), offisielt «Tigray nasjonale regionalstat», er den nordligste og en av ni regioner (*kililoch*) i Etiopia, som ble etablert 1996 da den nye, etnisk baserte føderale inndelingen ble innført. 

Regionhovedstaden er Mekeli. Regionen hadde  innbyggere i 2019,  innbyggere ved folketellingen i 2020. Regionen omfatter tigreanernes tradisjonelle leveområder, og de utgjør 96 prosent av regionens befolkning. Tigray er den femte største etter område, den femte mest folkerike og den femte tettest befolkede av Etiopias regioner. 

Etter den eritreisk-etiopiske krig 1998–2000 ble Etiopia pålagt å avstå landområder i denne regionen til Eritrea.

## Referanser


## Eksterne lenker
*
For meg fins ingen kjærlighet

***«For meg finns ingen kjærlighet»*** er en roman av Margit Sandemo fra 1982. Originalens tittel er **«För mig fins ingen kärlek».** Den gikk først som roman i de nordiske utgavene av ukebladet Hjemmet. Romanen omhandler Ellen Ingsvik, som er gift med en narkotikahandler. Da hun avslører ham og hans nettverk, blir hun jaget av hovedmennene bak ham. Ellen flykter og tar navnet Gerd Hansen. Hun var i utgangspunktet en kjent kunstner innen vevnad, men må legge denne karrieren på hyllen. Mange år etter denne hendelsen, innhenter fortiden Ellen. Hun rømmer til Island med en venninne og to fra politiet, som skal beskytte henne, men Svarten, som hovedmannen bak narkonettverket heter, er på vei til Island han og, med det formål å drepe Ellen. Hun på sin side opplever også kjærligheten på Island. Romanen ble i 1983 utgitt som bok nr 14 i serien «**Margit Sandemos beste føljetonger**».

## Utgivelser i utvalg
*«Margit Sandemos beste føljetonger nr 14», Bladkompaniet 1983 ISBN 82-509-1259-4
*«Margit Sandemos beste dobbeltbok», Schibsted 2005

## Kilder
*«Kjære Margit», Bladkompaniet 1994
Copacabana

**Copacabana** kan vise til:

*Copacabana (Bolivia) – en by i Bolivia
*Copacabana (Rio de Janeiro) – en bydel i Rio de Janeiro i Brasil
*Copacabana (TV-serie) – en norsk TV-serie
Dire Dawa

**Dire Dawa** (amharisk ድሬ ዳዋ) er den nest største byen i Etiopia og ligger på grensen mellom Oromiaregionen og Somaliregionen. Dire Dawa er en av landets to autonome storbyområder, og hadde 342&nbsp;827 innbyggere ved folketellingen i 2007.

Byen ble grunnlagt 24. desember 1902 som stasjonsby for Harar på den nye jernbanelinjen mellom Addis Abeba og Djibouti. Harar selv ligger for høyt til at jernbanetraseen kunne gå innom byen. Elven Dachatu, som kan gå tørr i tørketiden, danner grensen mellom byens gamle og nye bydeler.

Innbyggere er oromoer (46,08 %), somaliere (24,24 %), amharer (20,09 %), gurage (4,54 %) og andre 5,05 %.

Byen er et industrielt sentrum, med flere markeder. Det er omfattende handel med kaffe og skinn. Byen har også jernbaneverksted, tekstil-, sement- og næringsmiddelindustri.

Det er en landbrukshøgskole her. Haramayauniversitet ligger i Alemaya, ca. 40 kilometer fra Dire Dawa. Aba Tenna Dejazmach Yilma internasjonale lufthavn ligger 1 km nord for byen.

## Referanser


## Eksterne lenker
*
VM i snøbrett 2012

**VM i snowboard 2012** ble arrangert 10.-19. februar 2012 i Oslo Vinterpark (Tryvann Vinterpark/Wyllerløypa). 240 deltakere fra cirka 35 land deltok, og mesterskapet hadde to konkurranseformater, slopestyle og halfpipe. I tillegg var det en quarterpipe-konkurranse i Holmenkollbakken som åpning på finalehelgen.

Oslo ble i 2010 tildelt VM i snowboard av det internasjonale snowboardforbundet og Ticket to Ride (TTR) (verdensserien). Verdensmesterskapet ble ikke arrangert i regi av Det internasjonale skiforbundet (FIS), som arrangerer Verdensmesterskapet i snøbrett.

Mesterskapet ble produsert for TV av NRK, og Øyvind Pettersen, Jørn Veberg, Petter Rydeng Ellingseter og Colin McMahon vant fagprisen beste grafikk/vignett/VFX for serien under Gullruten 2012.

## Resultater
### Menn

### Kvinner

## Referanser


## Eksterne lenker
* Hjemmeside
Etiopias regioner

**Etiopias regioner**, som er det øverste undernasjonale forvaltningsnivået i Etiopia, består siden 2023 av tolv etnisk baserte regioner (flertall *kililoch*, entall *kilil*), og to autonome byregioner rundt de to største byene Addis Abeba og Dire Dawa. 

Fram til 1991 fantes en annen inndeling, i 13 provinser. Antall regioner økte fra 9 til 11 i 2020/21 og til tolv i 2023. Endringene har vært i Regionen for sørlige nasjoner, nasjonaliteter og folk (SNNPR); hvorfra Sidama ble utskilt i 2020, Regionen for sørvestlige etiopere i 2021, og den siste delingen i 2023 førte til de to nye provinsene Sentral-Etiopia og Sør-Etiopia.

Regionene er videre inndelt i 68 soner. Den videre inndelingen er i *[[woreda]]* og til sist i et kommunenivå kalt *[[kebele]]*. 

## Referanser
Woreda

**Woreda** eller **Wereda** (amharisk ወረዳ) er et administrativt forvaltningsnivå i Etiopia. 

Landet er delt inn i 11 regioner, deretter 68 soner, deretter de om lag 500 woredaene og under disse et landsbynivå kalt kebele. Noen få woreda er ikke del av sin Sone, men har en autonom status. Noen få woreda er basert på historiske grenser og inndelinger, men de fleste er av nyere dato. Gera- og Gomma-woredaene i Oromiaregionen er for eksempel basert på historiske småkongedømmer. 

Siden 2002 har woredaene fått økte bevilgninger og flere forvaltningsoppgaver overført fra Etiopias sentrale myndigheter.

## Eksterne lenker
* 
* Regional maps of Ethiopia at UN-OCHA
* States of Ethiopia at Statoids
Domenico Alberti

**Domenico Alberti** (1710–1740) var en italiensk sanger, cembalist og  komponist fra senbarokken, som i dag er mest kjent som opphavet til musikkbegrepet «alberti-bass».

Domenico Alberti studerte sang med Antonio Biffi og komposisjon med Antonio Lotti. 

Alberti var i sin samtid framfor alt kjent som sanger, og akkompagnerte ofte seg selv på cembalo. I 1736 var han venetiansk utsending til Spania, der han blant annet imponerte den kjente kastratsangeren Farinelli. 

Alberti skrev flere serenader etter librettoer av Pietro Metastasio, en rekke arier og rundt 36 sonater for cembalo, hvorav 14 er bevart. I sonatene anvendte han stort sett en teknikk som har fått navnet alberti-bass: gjentatte arpeggier der de enkelte tonene i akkordene vanligvis slås i rekkefølgen *dypeste, høyeste, midterste, høyeste* tone. Som komponist regnes Alberti i dag som relativt ubetydelig, men mange komponister plukket opp ideen med alberti-bass, og teknikken ble et viktig element i klassisismen.

Eksempel på albertibass i Mozarts *[[Pianosonate, K. 545 (Mozart)|Pianosonate, K 545]]*):

## Referanser


## Kilder
 

## Eksterne lenker
*
Georg Braathe

**Georg Braathe** (1903&ndash;1968) var en norsk friidrettsutøver (langdistanseløp). Han representerte Søndre Høland IL, og fra 1933 osloklubben IK Tjalve. 
 
Braathes beste internasjonale plassering var på meter under EM i friidrett 1934 i Torino i Italia. Han vant seks norgesmesterskap innen øvelsene meter og  meter, og ble tildelt kongepokalen i 1934 etter dobbeltseire på disse øvelsene. Han forbedret den norske rekorden på  meter under NM-løpet i 1934, og ble med det den andre nordmann, etter Alf Halstvedt, under 15 minutter med tiden, 14.57,2. Rekorden fikk stå i kun én uke før Johannes Bognerud senket den med 4 sekunder.

Han holdt den norsk rekorden også på  meter, med tiden 31.40,8, fra et løp i Stockholm i september 1933. Rekorden stod til august 1936, da Odd Rasdal løp fire tidels sekund fortere.

## Medaljer i norske mesterskap

## Referanser
Gul potetrøyksopp

**Vanlig potetrøyksopp** *(Scleroderma citrinum)* er en giftig potetrøyksopp i Schreodérma-slekta. Den kan ligne på noen av artene i eggrøyksopp-slekta, bortsett fra at den er hardere og kjennes tyngre i hånden og er lys gul til lys brun med oppsprekkende, skjellet overflate.

## Utbredelse
Soppen vokser i parker, hager, skoger og andre steder med nok jord. Den er mest utbredt nord i Trondheim og Sogn, men finnes også i sørligere kyststrøk, gjerne i sandig skogsjord.

## Referanser


## Eksterne lenker
*
Kladd

**Kladd** er et ord og et konsept som betegner en foreløpig versjon eller et **utkast** av en skapelse, ofte mangelfull og upolert. Ordet kommer fra lavtysk, egentlig i betydningen «smussflekk», beslektet med klatt.

I utformingen av det ferdige dokumentet gjør forfatteren en rekke forbedringer og endringer: 
* utvikle en mer sammenhengende tekst 
* organisere tanker 
* forklare eksempler og ideer 
* skape glidende overganger 
* underbygge sentrale argumenter / poeng 
* gjøre rede for sentrale ideer

I en bok som ble populær på 1950-tallet, *The Elements of Style*, beskrev forfattere Strunk og White en kladd (det første utkastet) som en mindre redigert versjon av det endelige utkastet. I boken sier Strunk og White: «Det første prinsippet ved sammensetning er å forutse eller bestemme formen på hva som skal komme samt forfølge den formen.» Denne formen er utkastet som til slutt blir det ferdige arbeidet.

Senere presenterte Peter Elbow i boken *Writing Without Teachers* et helt annet syn på å utforme kladder i skriveprosessen. Han beskrev sin holdning til skriveprosessen som: «Skriving er en måte å ende opp med å tenke noe du kunne ikke ha begynt ut å tenke.» Ifølge Elbow er formålet med å bruke flere kladder en aktiv del av skriveprosessen, og må ikke sees på som en lineær prosess, men som en helhetlig del av arbeidet. Kladden blir dermed ikke et halvferdig, tilsynelatende unyttig dokument, men snarere en meget viktig del av skriveprosessen.

Enten blir brukt som opprettelsen av et mindre redigert endelige produktet (Strunk og White) eller som et verktøy under forprosessen (Elbow), er det å utforme en nødvendig scene for forfatteren i skriveprosessen. I å skape et utkast er forfatteren i stand til å bevege seg inn i en endring (revisjon).

## Referanser
Francesco Provenzale

**Francesco Antonio Provenzale** (1632–1704) var en italiensk operakomponist og konservatorielærer.

Provenzale var den første napolitanske komponisten som konsentrerte seg om operasjangeren og han regnes som grunnlegger av den innflytelsesrike napolitanske operaskolen.

## Liv og virke
Ingenting er kjent om Provenzales tidlige liv eller musikkutdannelse. Navnet hans dukker for første gang opp i musikksammenheng i 1650-årene. Debutoperaen *Il Ciro* (1653) er den første operaen av en napolitansk komponist som ble oppført i Venezia, riktignok i en versjon med tilføyelser av Francesco Cavalli. Cavalli var på det tidspunktet en rutinert operakomponist, så det er uvisst hvor mye den unge Provenzale bidro med.

Deretter forsvinner sporene etter Provenzale i tre år, sannsynligvis dels pga. en pestepidemi i 1656. I årene etter kom operaene *Xerse* (1657), *Artemisia* (sannsynligvis til karnevalet 1658) og *Theseo* (november 1658). Disse fire operaene ble oppført i Palermo i årene 1657 til 1660, noe som er en indikasjon på at han kan ha vært engasjert der i samme periode.

13. januar 1660 giftet Provenzale seg med 24 år gamle Chiara Basile. Hun var enke etter et pestoffer og det framgår av vielsesattesten at verken bruden eller brudgommens foreldre hadde vært lovformelig gift. Nå som han hadde stiftet familie trengte Provenzale en sikrere stilling, og 1661 dukker han for første gang opp som lærer ved konservatoriet *Santa Maria di Loreto*. I 1663 ble han *[[Kapellmester|maestro di capella]]* ved skolen og fram til 1675 iscenesatte han en rekke verk sammen med sine studenter. Provenzale hadde seinere flere viktige musikalske verv ved hoffet, *S. Bartolomeo*-teateret, kirker og klostre i Napoli. 

Provenzale underviste gjennom store deler av livet og produksjonen synes å være relativt beskjeden sammenlignet med hva som var vanlig på hans tid. Bare en brøkdel av de 35 komposisjonene som med sikkerhet kan tilskrives ham er bevart: operaene *Il schiavo di sua moglie*  («sin kones slave») og *La Stellidaura vendicante*, samt noen kirkemusikalske verk, blant annet hans beste verk, det kirkelige melodramaet *La colomba ferita*.

De lange melodilinjene og de ekspressive kromatiske harmoniene i ariaen «Lasciatemi morir» («la meg dø») i operaen *Il schiavo di sua moglie* er et godt eksempel på den italienske vokalstilens intense uttrykk for sorg og smerte.

### Navneforvirring
15. september 1624 døpte Provenzales foreldre en sønn de gav fornavnet Francesco, men musikkhistorikeren Dinko Fabris antar at gutten døde i barnealder. Navnelikheten har gitt opphav til betydelig forvirring angående Provenzales fødselsdato.

## Verk
* *Lo schiavo di sua moglie*, opera i 3 akter, 1675
* *La Stellidaura vendicante*, opera med libretto av Andrea Perrucci. Oppført i huset til fyrsten av Cursi a Mergellina i 1674

## Referanser


## Kilder
 

## Litteratur
* Dinko Fabris: *Music in seventeenth-century Naples. The case of F. P. (1624-1704)*, avhandling, Royal Holloway, University of London, 2002

## Eksterne lenker
* 
*
Potetrøyksopper

* Glatt potetrøyksopp
* Liten mørkprikket potetrøyksopp
* Rødbrun potetrøyksopp
* Sandpotetrøyksopp
* Stor mørkprikket potetrøyksopp
* Gul potetrøyksopp

**Potetrøyksopper** *(Scleroderma)* er en soppeslekt med 6 forskjellige arter. 

Potetrøyksoppene er mest vanlige i skog og på åpne marker, ved kysten, i veikanter og på beitemarker. De er lave sopper med brun- og gulaktige farger. En type potetrøyksopp er vanlig potetrøyksopp.

## Referanser


## Eksterne lenker
*
*
Skipsvrakene på Batteristranda

**Skipsvrakene på Batteristranda** er to skipsvrak som ble funnet 
Batteristranda på Langestrand i Larvik i august 2007. Dette skjedde i forbindelse med utgravingen av tomt for det nye Farris Bad hotell. Den 5. september samme år ble vrakene flyttet til Øvre Verksgård på Langestrand.

## Byggeår og skipstype
Norsk Sjøfartsmuseum tok prøver av treverket, og fant at det klinkbygde skipet har materialer fra år 1700, mens det kravellbygde har treverk fra våren 1728. Det er trolig at skipene har fraktet jern og malm til/fra Fritzøe Jernverk som holdt til i dette området – noen hundre meter lenger nord. 

## Oppbevares i Farris
Den 6. november 2008 ble begge skipene senket i Farris – i området der man antar at den såkalte Fresjeborgen raste ut for over 350 år siden. Her skal de oppbevares inntil videre.

Vrakene har fått navnene Batteristranda 1 og 2 i Riksantikvarens kulturminnebase.


Fil:Skipsvrak Batteristranda C.jpg 
Fil:Skipsvrak Batteristranda A.jpg|5. september 2007
Fil:Skipsvrak Batteristranda B.jpg
Fil:Skipsvrak Batteristranda D.jpg
Fil:Skipsvrak Batteristranda E.jpg


## Eksterne lenker
* 
*  Batteristranda 1: 
*  Batteristranda 2:
Sarah Selmer

**Sarah Selmer** (født 1. august 1972 i Oslo) er en norsk forfatter. 

Hun har utgitt fem diktsamlinger. Den siste er *I dødeboka* utgitt i 2019. Hun er utdannet litteraturviter fra Universitetet i Oslo, og debuterte med diktsamlingen *Svimmel* i 2000.

## Bibliografi
* *Svimmel* (lyrikk), 2000, Tiden Norsk Forlag
* *Brytningsanomaliene* (lyrikk), 2008, Gyldendal Norsk Forlag
* *Retiro* (lyrikk), 2011, Gyldendal Norsk Forlag
* *Tjue* (lyrikk), 2016, Gyldendal Norsk Forlag

## Referanser


 
 



## Kilder
*Presentasjon av Sarah Selmer i Forfatterkatalogen på Forfattersentrums nettsider

## Eksterne lenker
* Bergens Tidende om ''Brytningsanomaliene''
* Ratatosk om ''Brytningsanomaliene'' og ''Svimmel''
* Dagbladet om ''Svimmel''
Monoftongering

**Monoftongering**, også kalt «diftongforenkling», er et lingvistisk fenomen med tyngdepunkt i Nord-Østerdal og langs svenskegrensa på østlandet, det vil si at fenomenet er spredt utover dette, men at det ikke gjelder like sterkt overalt. Det går ut på at en diftong utvikler seg til *monoftong*.

## Eksempler
Det vanligste er at ord som *stein* blir til *sten* og at *aust* blir til 'øst'. Mer drastiske eksempler er at ord som *nei* blir til *næ* eller at *veit* blir til *væt* (eller den svært utbredte *vet*).

## Referanser
Odd Rasdal

**Odd Rasdal** (1911&ndash;1985) var en norsk langdistanseløper innen friidrett. Han spesialiserte seg på 10 000 meter. Han representerte Turn og Idrettsforeningen Viking fra Bergen.

Under Sommer-OL 1936 i Berlin ble han nummer ni på 10 000 meter med tiden 31.40,4 minutter. Samme plassering fikk han to år etter under EM i friidrett 1938. Han ble norsk mester på distansene 5000 og 10 000 meter i årene 1937, 1938 og 1939, og i terrengløp fem år på rad fra 1935 til 1939. Han vant tre kongepokaler på rad i årene 1937, 1938 og 1939 for trippelseirene disse årene. 

Hans pesonlige rekord på 10 000 meter var 31.02,4 minutter, satt i Oslo, september 1939. Han satte norske rekorder på både 3-, 5- og 10 000 meter.

Etter karrieren ble han styremedlem i Norges Friidrettsforbund på 1950-tallet. I 1971 mottok han Kongens fortjenstmedalje i gull.

## Medaljer i norske mesterskap

## Referanser




## Eksterne lenker
*
Relasjoner mellom Mali og Russland

**Relasjoner mellom Mali og Russland** (russisk: ) utgjør det bilaterale forholdet mellom Mali og Russland.

## Relasjoner i sovjettiden
Sovjetunionen anerkjente Malis uavhengighet den 7. juli 1960, og diplomatiske relasjoner mellom de to landene startet 14. oktober 1960. Som følge av Mali-føderasjonens kollaps og den franske støtten til Senegal, knyttet Modibo Keïta, den første presidenten av Mali, sterkere bånd til Sovjetunionen. I 1961 signerte de to landene handels- og kulturpakter, og Sovjetunionen lovet Mali lån og annen hjelp, blant annet kjøp av to Ilyushin Il-18 passasjerfly for Air Mali. Som en del av den undertegnede kulturpakten sendte Russland sirkusartister, sportstrenere og et fotballag til Mali.

Keïta ble byttet ut med Moussa Traoré efter et statskupp i 1968. Traoré forbedret relasjonene til Frankrike og andre vestlige land, selv om Mali forble avhengig av Sovjetunionen for å væpne og trene militærvesenet sitt. Omtrent 50 sovjetiske instruktører ga våpen-, artilleri- og fallskjermtrening til Malis militærvesen, og trente alle dets piloter. Sovjetunionen forbedret også Armée de l'Air du Mali-basen i Mopti, og brukte ved enkelte anledninger maliske flystriper hvor nødfly kunne lande.

## Forholdet til Den russiske føderasjon
### Diplomatiske bånd

16. januar 1992 anerkjente Mali Den russiske føderasjon som en etterfølger til Sovjetunionen. Russland har en ambassade i Bamako, og Mali har en ambassade i Moskva. Den nåværende russiske ambassadøren i Mali er Anatolij Pavlovitsj Smirnov, som presenterte sine akkreditiver til presidenten av Mali den 4. november 2005. Den nåværende malisiske ambassadøren i Russland er Bréhima Coulibaly, som presenterte sine akkreditiver til den russiske presidenten Dmitry Medvedev den 16. januar 2009.

### Politiske bånd
* I 2003 fra 30. april til 1. mai holdt Alexander Makarenko, direktør for Afrika-departementet i det russiske utenriksministeriet møter med N.L. Traore, generalsekretær i ministeriet for utenriksaffærer og internasjonalt samarbeid i Bamako.
* I 2005 møtte Anatoly Safonov, en særlig representant for internasjonalt samarbeid i kamp mot terrorisme og organisert kriminalitet, sitt motstykke i Mali fra 25. til 28. januar.

## Referanser


## Eksterne lenker
*  Dokumenter om forholdet mellom Mali og Russland fra det russiske utenriksministeriet
Amur Khabarovsk

**Amur Khabarovsk** (russisk: Амур Хабаровск) grunnlagt 1966 er et profesjonelt ishockeylag fra Khabarovsk som spiller i Kontinental Hockey League. Amur Khabarovsk spiller sine hjemmekamper på Platinum Arena. 

## Eksterne lenker
*